Αυχενική αγκύλη : ανατομικές παραλλαγές έκφυσης, πορείας, τοπογραφίας και κλάδων. Ανασκοπική μελέτη
Creators: name: Κουτσουφλιανιώτης, Κωνσταντίνος Νικολάου
Publisher: name: Aristotle University of Thessaloniki
Year: 2021
Subjects: Παραλλαγές
Αυχενική αγκύλη
Άνω ρίζα
Κάτω ρίζα
Ωμοϋοειδής μυς
Στερνοϋοειδής μυς
Στερνοθυρεοειδής μυς
Variations
Ansa cervicalis
Superior root
Inferior root
Omohyoid muscle
Sternohyoid muscle
Sternothyroid muscle

description: Ο σκοπός της παρούσας μελέτης είναι η συστηματική ανασκόπηση της βιβλιογραφίας και των διεθνών δημοσιευμένων μελετών σχετικά με τις παραλλαγές στην έκφυση, την τοπογραφία, την πορεία και των κλάδων της αυχενικής αγκύλης. Αναφορικά με την έκφυση και την μορφολογία της αυχενικής αγκύλης, οι περισσότεροι συγγραφείς συμφωνούν ότι η έκφυση της άνω ρίζας προέρχεται από τα Α1 και Α2 αυχενικά νεύρα, ενώ στην κάτω ρίζα, αν και υπάρχει διχογνωμία, τα Α2 και Α3 αυχενικά νεύρα συμμετέχουν κυρίως στον σχηματισμό της. Η τοπογραφία της αυχενικής αγκύλης (η κορυφή της) καταγράφεται συνηθέστερα πίσω και πάνω από τον ωμοϋοειδή μυ, ενώ η άνω ρίζα της αυχενικής αγκύλης πορεύεται κυρίως πρόσθια της έξω καρωτίδας αρτηρίας και η κάτω ρίζα είτε πλευρικά είτε στη μεσότητα της έσω σφαγίτιδας φλέβας. Σε ό,τι αφορά τους νευρικούς κλάδους που εξέρχονται της αυχενικής αγκύλης, φαίνεται ότι η άνω ρίζα παρέχει νεύρωση στην άνω γαστέρα του ωμοϋοειδούς μυός, ενώ η κορυφή της αγκύλης παρέχει νεύρωση στην κάτω γαστέρα του ωμοϋοειδή και με κοινό στέλεχος στον στερνοϋοειδή και στερνοθυρεοειδή μυ. Βέβαια, έχουν καταγραφεί περιπτώσεις που η αυχενική αγκύλη παρέχει κλάδους προς το πνευμονογαστρικό και φρενικό νεύρο, ενώ μπορεί να νευρώνει και τον στερνοκλειδομαστοειδή μυ. Η κλινική σημασία της αυχενικής αγκύλης καταδεικνύεται από τις παθολογίες που προκύπτουν σε τυχόν τραυματισμό της αυχενικής αγκύλης (κυρίως ιατρογενώς), αλλά και στην χρησιμότητά της σε επεμβάσεις αποκατάστασης της παράλυσης του παλίνδρομου λαρυγγικού νεύρου.
description: The purpose of this study is the systematic review of the literature and the international published studies regarding the variations in origination, topography, course and the branches of the ansa cervicalis. Most researchers agree that the origination of the superior root comes from C1 and C2 cervical nerves, whilst the inferior root originates from C2 and C3 cervical nerves, although there is a disagreement. Τhe topography of ansa cervicalis (the top of the ansa) is observed mostly up and back of the omohyoid muscle, while the upper root of the ansa cervicalis is moving mainly in front of the external carotid artery and the inferior root either laterally or in the middle of the internal jugular vein. Regarding the neural branches which come out of the ansa cervicalis, it seems that the superior root innervates the superior belly of the omohyoid muscle, whilst the top of the ansa innervates the inferior belly of the omohyoid muscle and with a common neural branch the sternohyoid and sternothyroid muscle. There are cases where the ansa cervicalis provides branches towards the vagus and the phrenic nerve, or it can innervate the sternocleidomastoid muscle. The clinical importance of the ansa cervicalis is highlighted from pathologies which result from (usually iatrogenic) injuries of the ansa cervicalis, where ansa cervicalis is used in ansa-recurrent laryngeal nerve transfer procedures.